Davlat raqobat qo‘mitasi Toshkent shahar boshqarmasi boshlig‘i o‘zgardi

Rustam Anvarovich Aminov Xususiylashtirilgan korxonalarga ko‘maklashish va raqobatni rivojlantirish Davlat qo‘mitasi Toshkent shahar boshqarmasi boshlig‘i lavozimiga tayinlandi. Bu haqda Toshkent shahar hokimligi matbuot xizmati xabar bermoqda.
U bunga qadar O‘zbekiston Respublikasi Xususiylashtirish, monopoliyadan chiqarish va raqobatni rivojlantirish Davlat qo‘mitasi raisi o‘rinbosari lavozimida ishlagan.
Rustam Aminov 1978 yil Toshkent shahrida tug‘ilgan. Toshkent davlat iqtisodiyot universitetini tamomlagan (2001).
2013-2014 yillarda - O‘zbekiston Respublikasi Xususiylashtirish, monopoliyadan chiqarish va raqobatni rivojlantirish Davlat qo‘mitasi boshqarma boshlig‘i lavozimida, 2014-2014 yillarda - O‘zbekiston Respublikasi Xususiylashtirish, monopoliyadan chiqarish va raqobatni rivojlantirish Davlat qo‘mitasining Toshkent shahar hududiy boshqarmasi boshlig‘i lavozimida ishlagan.